kardosdrur/scandi-wiki huggingface dataset:
Spir

Spir er et flertydigt begreb, der kan have anvendes om følgende:

Spir (bygningsdel) – spids tagafslutning på tårnbygning m.m.
Spir (byggekomponent) – ældre begreb for håndsmedede søm
Spir (scepter) – ældre begreb for et Scepter, en herskerstav. 

Spir er endvidere slangudtryk for penge
Søften

Søften er en by i Østjylland med , beliggende i Søften Sogn, cirka 12 kilometer fra Aarhus og cirka 3 kilometer fra Hinnerup centrum. Byen hører til Region Midtjylland og ligger i Favrskov Kommune. Søften er stort set vokset sammen med Hinnerup mod nordvest. Byområderne har tilsammen 
 indbyggere ().

I Søften er en ny bydel i disse år ved at blive opført, hvor Elgårdsmindeparken ligger.

I byen ligger Præstemarkskolen, hvor der er elever fra 0 – 9 klasse. Skolen modtager ligeledes elever fra Korsholmskolen, disse elever kommer ind i 7. klasse.

Søften ligger tæt ved motorvej E45 og tæt på det nordlige Aarhus. Der er i 2010 opført en ny motorvej, Djurslandsmotorvejen, som tiltrækker mange firmaer. I 2013 åbnede en ny tilkørsel til Djurslandsmotorvejen, som gør det muligt at komme på motorvejen fra Søften uden at skulle ind omkring rundkørslerne i Skejby.

I Søften midtby er der 2 Dagligvarebutikker, (Rema 1000 og Netto). Derudover kan man finde 2 køreskoler, to tankstationer, Sognegården og Søften Forsamlingshus i Søften midtby.

Blandt firmaerne i Søften erhvervsområde kan nævnes: Carlsberg, XL Byg, Kohberg, GLS, DCC, Skatepro, 3 firmaer med flere tusinde containere, møbelfabrik, Frugt & grønt Århus, Eurofrugt, BMS, Bridgestone, flyttefirmaer, Danfoss, Scan Choco, Furnipart m.fl.

Kilder 

Byer i Favrskov Kommune
Byer og bydele med genforeningssten
Kommunikativ handlen

Kommunikativ handlen er et begreb opfundet af Jürgen Habermas, der dækker over social handlen grundet i fælles forståelse af og konsensus om, hvad sandheden er. Denne forståelse opnås ved fri deliberation mellem ligeværdige. 

Begrebet kommunikativ benyttes ofte i forbindelse med begrebet livsverdenen. Den kommunikative handlen vil skabe værdifællesskaber og udspringer fra sprog og sociale principper. 

Filosofi
Socialvidenskabelige begreber
Jürgen Habermas
Camp Lazlo

Camp Lazlo er en amerikansk-koreansk animationsserie fra 2005-2008, skabt af Joe Murray. Den efterfulgte hans afsluttede serie Rockos moderne liv. Interessant nok sendes Rockos moderne liv på Nickelodeon, mens Camp Lazlo sendes på Cartoon Network. Serien foregår i en spejderlejr, for Bønne-spejderne. Lejren er kun for drenge, men på den anden side af søen holder Egern-spejderne til, som kun er for piger.

I Danmark blev serien sendt på TV3 og Cartoon Network fra 2006.

Medvirkende

Danske stemmer 
 Lazlo – Søren Ulrichs
 Clam – Peter Secher Schmidt
 Raj – Laus Høybye
 Spejderfører Lumpus – Lars Thiesgaard
 Slinkman – Lasse Lunderskov
 Edward – Mads M. Nielsen
 Dave – Jens Jacob Tychsen
 Ping Pong – Peter Secher Schmidt
 Patsy – Annevig Schelde Ebbe
 Sygeplejerske Leslie – Lars Thiesgaard

Afsnit

Referencer

Eksterne henvisninger 
 

Animerede tv-serier fra USA
Animerede tv-serier fra Sydkorea
Tv-programmer fra Cartoon Network
Søren Thorst

Søren Thorst (født 8. januar 1965) er tidligere dansk fodboldspiller. Han spillede bl.a. for AaB og gjorde sig i 1993 fortjent til titlen som pokalfighter i DBUs Landspokalturnering for herrer.
Søren Thorst er søn af den tidligere landsholdsspiller i fodbold Kjeld Thorst, der opnåede 26 landskampe for Danmark med 6 mål til følge.

Fodboldkarriere 
Som juniorspiller skiftede Søren Thorst fra barndomsklubben Sulsted IF til AaB i Aalborg, hvor han spillede resten af sin aktive karriere.
Søren Thorst opnåede i alt 371 kampe på AaBs førstehold og scorede i alt 11 mål. Søren Thorst var gennem alle årene kendt som en kompromisløs fighter, der altid gav sig fuldt ud for sin klub.

Han debuterede på AaBs bedste hold i 3. division mod Frederikshavn fI i 1983, og den første sæson var han med for at lære. Han rykkede op i 2.division i 1984 som marginalspiller, men da AaB igen rykkede op i 1986, var det som stensikker i startopstillingen. Og sådan blev det ved til karrieren stoppede i 1996 med en slem korsbåndsskade.

I løbet af sin lange karriere spillede Søren Thorst med i tre finaler i DBUs Landspokalturnering for herrer. Første gang 1 1987 mod AGF og de to sidste i 1991 og 1993 mod OB.

Søren Thorst var ikke kendt som den store målscorer, men han tegnede sig i 1993 for en af de mest legendariske scoringer i klubbens historie, da han i modbydeligt regnfuldt og ufatteligt blæsende vejr, scorede på frispark mod spanske Deportivo de La Coruña i UEFA Cuppen, til den første danske sejr for klubhold over et spansk Primera División hold.

Søren Thorst var ligeledes med, da AaB i sæsonen 1994/1995 for første gang i klubbens historie vandt Danmarksturneringen i fodbold.

Da AaB året efter som de første danske klubhold nogensinde kvalificerede sig til UEFA Champions League var Thorst også med. Her blev det blandt andet til en sejr over Panathinaikos A.O. fra Grækenland. Søren Thorst fik således en god afslutning på sin aktive fodboldkarriere, selv om de sidste år var præget af mange skader.

Det civile liv 
Søren Thorst har 4 børn Lasse, Rasmus, Rikke og Mathilde.

Under hele sin tid i AaB var han ansat ved Aalborg Kommune, hvor han også er udlært. Han var i 10 år ansat på deltid. Han endte med at få et job i kommunen på grund af sine tillærte færdigheder på computeren.
Søren Thorst arbejder i dag for Event Aalborg et sekretariat under Aalborg Kommune, der bl.a. har stået for Tall Ships' Races, Milleniummarkeringen, Europartenariatet, Aalborg Triennalen, "AERO" med Jean Michel Jarre, The Tall Ships’ Race 2004, Che Guevara udstilling og Firmaidrætsfestival 2007.

Fodboldspillere fra Danmark
Fodboldspillere fra AaB
Emil Dyre

Emil Dyre Nielsen (født 9. februar 1984) er en dansk fodboldspiller, hvis primære position er på den højre midtbane. Han spiller for BK Frem.

Spillerkarriere 
Dyre har tidligere repræsenteret Frederiksberg Boldklub og Kjøbenhavns Boldklub på ungdomsplan. Han debuterede som ungsenior for 1. divisionsklubben B.93, som han spillede for i en del af 2002/03-sæsonen.

Han kom til den nyoprykkede 1. divisionsklub Fremad Amager i sommerpausen forud for 2003/04-sæsonen og blev noteret for 9 kampe med 2 scoringer til følge for amagerkanerne i hans ene sæson i klubben. I den sidste halvdel af sæsonen var det begrænset hvad Dyre fik af spilletid på klubbens førstehold af den daværende cheftræner Michele Guarini og blev i sommerpausen 2004, efter fælles forståelse parterne imellem, derfor løst fra sin kontrakt med Fremad Amager, et halvt år før dens udløb.

Han vendte efterfølgende tilbage til B.93, hvor han spillede det næste 1½ års tid. Østerbro-klubben rykkede ned i den tredjebedste række i 2004/05-sæsonen, men han nåede kun at spille en halv sæson i 2. division Øst, inden den offensive kantspiller valgte at fortsatte karrieren i 1. divisionsklubben Hellerup IK i januar 2006. I slutningen af november 2006 tog HIK-spilleren til fransk fodbold efter at Amiens Sporting Club havde vist interesse. Han blev således inviteret til klubben for at prøvetræne i en uges tid og deltog endvidere i en enkel træningskamp (2-1 sejr), men opholdet udløste i sidste ende ikke en permanent kontrakt med den franske Ligue 2-klub. Sideløbende med fodboldkarrieren i HIK læste han til socialpædagog i Virum.

Efter 2006/07-sæsonen skiftede midtbanespilleren transferfrit til den nyligt oprykkede Superliga-klub Lyngby Boldklub efter at have skrevet under på en to-årig kontrakt (indtil den 31. juli 2009). Dyre fik sin debut både i den blå/hvide LB-trøje og i Superligaen den 25. juli 2007 i udebanekampen mod Odense Boldklub i forbindelse med en indskiftning i det 67. minut – kampen endte med cifrene 1-1. Grundet den store lønforskel i den bedste fodboldrække har Emil Dyre, ligesom mange af hans kollegaer i Lyngby Boldklub, et ekstra job (som lærervikar) ved siden af fodbolden. Emil Dyre skiftede i starten af 2010 til B.93 som han har været hos siden.

Referencer

Ekstern kilde/henvisning 
 Emil Dyre  på Transfermarkt
 Emil Dyre på Scoresway

Fodboldspillere fra Danmark
Fodboldspillere fra Frederiksberg Boldklub
Fodboldspillere fra Kjøbenhavns Boldklub
Fodboldspillere fra B.93
Fodboldspillere fra Fremad Amager
Fodboldspillere fra Hellerup IK
Fodboldspillere fra Lyngby Boldklub
Fodboldspillere fra Boldklubben Frem
David Bateson

David Bateson (født 9. februar 1960 i Sydafrika af britiske forældre) er en dansk-engelsk skuespiller, der er kendt for at have lagt stemme til lejemorderen Agent 47, hovedpersonen i IO Interactives computerspilserie Hitman. Her er Bateson ikke bare stemmeskuespiller, men også model for rollen.

Karriere 
Han begyndte sin professionelle karriere i Sydafrika efter universitet i 1981 (BA Hons i Drama). Bateson er uddannet på flere forskellige udenlandske teaterskoler og flyttede til England i 1984. Han bor nu i København. Hans første film var Lars von Triers Europa fra 1993. Hans anden Gabriel Axels Prinsen af Jylland fra 1994. I 1995 spillede han sømand i Triers film, Breaking the Waves.

Han var med i filmen Kun en pige.

Han fik hovedrollen i teaterfilmen Debutanten fra 2002, en lille rolle i den internationale spillefilm One Hell of a Christmas af Shaky González og en rolle i komedieserien Langt fra Las Vegas med Casper Christensen.

Han har i de seneste år været engageret på London Toast Theatre. Han er fuldt medlem af British Equity og dansk skuespillerforbund.

I 2014 lagde han den gennemgående speak til tv-serien Monte Carlo elsker USA på DR.

Filmografi 
Europa (1993)
Prinsen af Jylland (1994) – Hother
Den Enes Død (1994)
Carl Th. Dreyer: My Métier (1995) (dokumentar) 
Kun en pige (1995) – Korrespondent
Krystalbarnet (1996)
Spoon River (1996)
Breaking the Waves (1996) – Ung sømand
Another You (1997)
Midnight Angels (1998)
Help! I'm a Fish (2000) – Commander Shark, General Crab
One Hell of a Christmas (2002) – Tommy
Debutanten (2002) (kortfilm) - Bill
Langt fra Las Vegas (2001–2003) – Irer
Rembrandt (2003) – Stor Mand
A Royal Family (TV, 2003) – Fortæller (English version)
The Core (2005) (dokumentar) – Niels Bohr
Hero of God (2006)
Anna Pihl (TV, 1 episode, 2008) – Mr. Reed
Klovn (TV, 1 episode, 2008) – Dave
Disco ormene (2008) – Voice
Maj & Charlie (TV, 1 episode, 2008) – Fitness Chef
Headhunter (2009) – Dr. Leipmann
Livvagterne (TV, 5 episoder, 2010) – Shane
Borgen (TV, 2 episoder, 2010 - 2011) – yderligere stemmer
The Life and Death of Thomas Simeon (2011) – fortæller (stemme)
Orla Frøsnapper (2011) – Bardini, smed, Carlo Androkles, Ole Antonioni (stemme)
Gummi T (2012) – Slagter, lærer, vred fisker (stemme)
Aurum (2012) – Mark Boland
A Tribute to J. J. Abrams (2013) (short) – Stemme på udsmider 
Aftenshowet (TV, 2 episoder, 2013 - 2014) – Sig selv
Exodus: Humanity Has A Price (2014) – Commander
Monte Carlo elsker USA (2014) – Speaker
Upstart (2014)
Huldra: Lady of the Forest (2016) – Mike
Digital Romance (2016) (short) – Kane
Level Up Norge (TV, 1 episode, 2017) - Agent 47

Spil 
 Hitman: Codename 47 (2000) — Agent 47
 Hitman 2: Silent Assassin (2002) — Agent 47
 Hitman: Contracts (2004) — Agent 47
 Hitman: Blood Money (2006) — Agent 47
 Hitman: Absolution (2012) — Agent 47
 Hitman (2016) — Agent 47
 Hitman 2 (2018) — Agent 47
Hitman 3 (2021) — Agent 47

Eksterne henvisninger 
 Officielle David Bateson hjemmeside 
 

Skuespillere fra Danmark
Daniel Kandi

Daniel Kandi Andersen (født 29. november 1983) er en dansk uplifting trance-producer og snookerspiller. Han debuterede med nummeret Breathe på det anerkendte engelske pladeselskab Anjunabeats i 2006, og han har siden da remixet for diverse kunstnere, bl.a. Sebastian Brandt.

Snooker 
Kandi er en engageret amatør-snookerspiller, som har vundet DM i snooker fem år i træk fra 2005 til 2009. Den 31. marts 2018 lavede han som den første danske snookerspiller et maksimum break på 147 i en officiel turneringskamp, det skete i første runde ved årets DM mod Bo Jarlstrøm.

Kilde

Eksterne henvisninger 

Musikproducere fra Danmark
Snookerspillere
Anna af Brandenburg

Anna af Brandenburg (27. august 1487 – 3. maj 1514) var den senere konge Frederik 1. s første hustru, mens han endnu kun var hertug i Slesvig og Holsten. Hun var datter af Johan Cicero af Brandenburg og Margrete af Sachsen. Ved ægteskabet blev hun hertuginde af Slesvig-Holsten-Gottorp.

Anna ses undertiden omtalt som dronning af Danmark, men Frederik blev først konge ni år efter Annas død.

Biografi

Fødsel og familie 
Anna blev født den 27. august 1487 i Berlin som den ældste datter af kurfyrste Johan Cicero af Brandenburg og Margrete af Sachsen.

Ægteskab 
I 1500 blev hun forlovet med kong Hans' lillebror Frederik. Annas kusine Dorothea af Brandenburg var Frederiks mor, og parret var derfor så nært beslægtet, at det var nødvendigt med en pavelig dispensation for at kunne indgå ægteskabet. På grund af brudens unge alder, blev ægteskabet først indgået to år senere. Den 10. april 1502 blev hun gift med Frederik i Stendal ved et dobbeltbryllup, hvor Annas bror Joachim (1484-1535) samtidig blev gift med Frederiks niece prinsesse Elisabeth af Danmark.

Senere liv 

Efter indgåelsen af ægteskabet hører man kun lidt til den unge hertuginde. Det vides dog, at hun tilbragte nogle somre ved Rodenæs på Tønder-egnen, hvor hun sammen med sin mand tilså arbejdet med digerne. Det fortælles også, at hun om lørdagen tit fastede eller lod fattige folk faste for sig mod betaling.

Død 

Hertuginde Anna døde allerede som 26-årig den 3. maj 1514 i Kiel som følge af tuberkulose. Hun blev begravet i augustinerkorherrernes klosterkirke i Bordesholm ved Husum.

Efter hendes død bestilte Frederik 1. et prægtigt gravmæle med bronzestatuer af Anna og ham selv, der stadig står i Bordesholm Klosterkirke, selv om Frederik 1. selv i 1533 blev begravet i Slesvig Domkirke sammen med sin anden hustru, Sophie af Pommern.

Det berømte Bordesholmalter, der blev udført 1514-1521, blev også bestilt af Frederik 1. til minde om Anna. I 1666 blev alteret flyttet til Slesvig Domkirke af hertug Christian Albrecht af Slesvig-Holsten-Gottorp, hvor det siden har befundet sig.

Kulturkanon 

Bordesholmalteret, der er udført af billedskæreren Hans Brüggemann, anses for træskærerkunst i verdensformat og er optaget på Kulturministeriets kanonliste for billedkunst.

Børn 
 Christian (1503-59), dansk konge 1533-59.
 Dorothea (1504-47), gift i 1526 med hertug Albrecht af Preussen.

Noter

Litteratur 
 F. Krarup: "Anna af Brandenburg" (Dansk biografisk Lexikon; I. Bind. Aaberg - Beaumelle; 1887; s. 284) 
 
 "Anna af Brandenburg" (Salmonsens Konversationsleksikon, 2. udgave, bind I (1915); s. 782)

Eksterne henvisninger 

Anna af Brandenburg på Kulturverein Bordesholmer Lands hjemmeside

Huset Hohenzollern
Tyskere i 1500-tallet
Personer fra Berlin
Prinsesser fra Danmark
Livefields

Livefields er et album, som blev udgivet af bandet TOTO i 1999 under deres verdensturné. 

Totos daværende medlemmer var:
Steve Lukather (Guitar og sang)
Bobby Kimball (Forsanger)
David Paich (Keyboards og sang)
Simon Phillips (Trommer)
Michael Porcaro (Bas)

Livefields består af:
1. Caught in the balance
2. Tale of a man
3. Rosanna
4. Luke solo
5. Million miles away
6. Jake to the bone
7. Simon solo
8. Dave´s gone skiing
9. Acoustic set: 
Out of love
Mama
You are the flower
The road goes on
10. Better world
11. Girl goodbye
12. Dave solo
13. White sister

Extra Bonus CD:
1. I will remember
2. Hold the line
3. Won't hold you back

Rockalbum fra USA
Album fra 1999
Lewis Mumford

Lewis Mumford (født 19. oktober 1895, død 26. januar 1990) var en amerikansk arkitekturkritiker og videnskabsmand. Han er især kendt for sine studier af byer og byplanlægning, han havde en temmelig bred karriere som forfatter hvilket også omfattede en periode som indflydelsesrig litteraturkritiker. Mumford var under indflydelse af den skotske teoretiker Patrick Geddes’ arbejde.

Ekstern henvisning 
 Lewis Mumford: A Brief Biography

Videnskabsfolk fra USA
Byplanlæggere
Modtagere af Presidential Medal of Freedom
Amerikanere i 1900-tallet
Laurent Blanc

Laurent Robert Blanc (født 19. november 1965 i Alès) er en tidligere fransk fodboldspiller, der var forsvarsspiller og den spiller der scorede det første golden goal i VM's historie. Efter afslutningen af sin spillerkarriere blev han træner, men har side 2016 ikke haft ansvar for noget hold.

I 2007 blev han manager i Bordeaux og i 2010 overtog han efter VM trænerposten for Frankrigs fodboldlandshold. Denne stilling opsagde han efter Europamesterskabet i fodbold 2012 for at blive træner for Paris Saint-Germain. I juni 2016 forlod han denne klub efter gensidig overenskomst

Eksterne henvisninger 

 
 

Fodboldspillere fra Frankrig
Fodboldspillere fra Montpellier HSC
Fodboldspillere fra S.S.C. Napoli
Fodboldspillere fra Nîmes Olympique
Fodboldspillere fra AS Saint-Étienne
Fodboldspillere fra AJ Auxerre
Fodboldspillere fra FC Barcelona
Fodboldspillere fra Olympique Marseille
Fodboldspillere fra FC Internazionale Milano
Fodboldspillere fra Manchester United F.C.
Fodboldtrænere fra Frankrig
Verdensmestre i fodbold
Trænere for Frankrigs fodboldlandshold
Paris Saint-Germain F.C.
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Lausitzer Neiße

Lausitzer Neiße eller Neiße (sorbisk: Łužiska Nysa, tjekkisk: Lužická Nisa, polsk Nysa Łużycka) er en flod i Tjekkiet (54 km) og langs grænsen mellem Polen og Tyskland (198 km), med en længde på totalt 252 km. Den er en af Oders bifloder fra venstre, og munder ud i Oder Ratzdorf. Floden har sit udspring i Isergebirge nær Nová Ves nad Nisou i Tjekkiet, og har et afvandingsområde på 4.297 km² (deraf 2.197 i Polen)

Første del af det fulde navn på floden henviser til at den løber i regionen Lausitz, og bruges når man vil skelne floden fra andre floder ved navn Neiße.

Byer og landsbyer ved floden:
 Jablonec nad Nisou, Tjekkiet
 Vratislavice, Tjekkiet
 Liberec, Tjekkiet
 Zittau, Tyskland
 Bogatynia, Polen
 Görlitz, Tyskland; Zgorzelec, Polen
 Pieńsk, Polen
 Bad Muskau, Tyskland; Łęknica, Polen
 Forst, Tyskland
 Guben, Tyskland; Gubin, Polen

Henvisninger 

Floder i Tjekkiet
Floder i Polen
Floder i Tyskland
Patrick Geddes

Patrick Geddes (født 2. oktober 1854 i Ballater, død 17. april 1932 i Montpellier) var en skotsk biolog, også kendt som en innovativ tænker indenfor områder som byplanlægning og uddannelse. Han var ansvarlig for indførelsen af konceptet ”region” i arkitektur og planlægning og er også kendt for at have opfundet termen konurbation .

Reference

Eksterne henvisninger 

The online Journal of Civics & Generalism, is an international collaborative project with extensive essays and graphic material inspired by the work of Patrick Geddes in a modern context 
Geddes as a pioneer landscape architect 
The Geddes Institute at Dundee University, Scotland 
Sir Patrick Geddes Memorial Trust

Biologer fra Skotland
Byplanlæggere
Personer tildelt Commander of the Order of the British Empire
Videnskabsfolk fra Skotland
Geologer fra Skotland
Pindstrup Kirke

Pindstrup Kirke, Marie Magdalene Sogn, Sønderhald Herred i det tidligere Randers Amt.

Kirkens historie 
Da Pindstrup by fik vokseværk på grund af oprettelsen af Pindstrup Mosebrug i begyndelsen af 1900-tallet, opstod der naturligvis ønske om at få sin egen kirke i byen. Pindstrup hører under Marie Magdalene Kirke, der ligger ca. 4 km mod øst. I første omgang ombyggede man et gammelt missionshus, som blev taget i brug som kirke i 1949. Næste skridt blev anlæggelse af en kirkegård som blev indviet 1955. Først i 1968 fik man opført en ny kirkebygning i Pindstrup.

Kirkebygningen 
Opgaven med at tegne kirken blev lagt i hænderne på den kendte Aarhus-arkitekt C.F. Møller. Han skabte en kirke, der i sin udformning med skib og kor og tårn ligger tæt op af traditionen. I sit udtryk er det dog en moderne bygning. Materialerne er hvidmalede betonblokke og partier tækket med cedertræsspåner. Til højre for indgangsdøren er der indmuret 5 munkesten fra moderkirken i Marie Magdalene.

Alterudsmykningen er et krucifiks udført i 1971 af Robert Jacobsen.

Kirken blev 1997 udsmykket med glasmosaikker udført af kunstneren Peter Brandes.

Eksterne henvisninger 
 Pindstrup Kirke hos KortTilKirken.dk

Kirker i Syddjurs Kommune
Kirker i Århus Stift
Kirker i Randers Amt
Kirke
Pot

Pot har flere betydninger:
 Potentiometer – kort for -.
 Pot (rummål)
 Cannabis (rusmiddel) – Øgenavn for topskuddene af visse Cannabis-planter

Mennesker 
 Pol Pot – leder af kommunist Khmer Rouge i Cambodja
 Philippe Pot (1428–1493) – Burgundisk adelsmand, militærleder og diplomat
 Cor Pot – hollandsk foldbold manager og tidligere spiller

Datalogi 
 .pot – en skabelon filendelse anvendt af GNU gettext programmet
 .pot – filendelse for Microsoft PowerPoint skabelonfiler
 POT – Point Of Termination indefor telekommunikation
Bixente Lizarazu

Bixente Lizarazu (født 9. december 1969 i Saint-Jean-de-Luz) er en tidligere fransk fodboldspiller. Han spillede til sidst som venstreback for Bayern München og det franske fodboldlandshold. Han annoncerede, at han sluttede som fodboldspiller 30. april 2006, fire dage efter Zinedine Zidane. Han gik ud i efteråret 2007 og annoncerede, at han satsede på at deltage i vinter-OL 2010 i sportsgrenen skeleton.

Baskeren Lizarazu har spillet 95 landskampe for Frankrigs fodboldlandshold, hvor han var med i VM i 1998 og EM i 2000. Med Bayern München har han vundet Champions League og Bundesliga fire gange.

Lizarazu har tidligere spillet for Girondins de Bordeaux og Athletic Bilbao, hvor han var den første ikke-spanske spiller siden 2. verdenskrig.

Eksterne henvisninger 

 

Fodboldspillere fra Frankrig
Fodboldspillere fra FC Bayern München
Fodboldspillere fra Olympique Marseille
Fodboldspillere fra Girondins Bordeaux
Verdensmestre i fodbold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Friland

Friland er en andelsforening i Feldballe på Djursland, som har til formål at opføre gældsfrie og affaldsfrie huse. Byggeriet af husene har en høj grad af selvbyggeri i sig med brug af genbrugsmaterialer og med lokale naturmaterialer. 

Andelsforeningen Friland blev officielt stiftet på en generalforsamling den 20. januar 2002. Andelsforeningen købte den 1. marts 2002 4,5 ha jord for egne midler.

Livet i Friland blev fulgt i en programrække på DR2 over flere år.

Eksterne henvisninger 
 Frilands officielle hjemmeside 
 DR Friland  på DRs hjemmeside

Bygninger, konstruktioner og anlæg i Syddjurs Kommune
Andelsbevægelsen
Økologi
Etableret i 2002
Snigskytteriffel

En snigskytteriffel (en: sniper rifle) er en riffel, der bruges af snigskytter og finskytter.
Denne type riffel benytter sig ofte af en høj kaliber som f.eks. en .50, .416 eller .308.
Mange rifler benytter sig også af  7.62 x 51 mm NATO som er den samme type ammunition der benyttes i f.eks. en M/75, bedre kendt som H&K G3
Mens idéen med et langt løb og en lille kaliber er præcision, kan idéen med en høj kaliber være at penetrere panser.

Skydevåben
Surprise, Surprise

"Surprise, Surprise" var en sang, der blev skrevet af Mick Jagger og Keith Richards til bandet The Rolling Stones. Den blev udgivet på deres album fra 1965 The Rolling Stones, Now!, men den blev først udgivet som single til a-siden Street Fighting Man i 1971. 

Musikerne, der indspillede sangen i 1965, var som følger: Jagger sang, mens Richards og Brian Jones spillede de elektriske guitarer. Trommerne blev spillet af Charlie Watts, mens Bill Wyman spillede bass. Koret bestod af Jagger og Richards.

Da singlen blev udgivet i 1971 fik den en 21. plads på den engelske chart.

Referencer

Eksterne henvisninger 
 Ofiiciel tekst Arkiveret fra www.rollingstones.com

Rolling Stones-sange
Sange fra 1971